University of Goma

De **University of Goma** (French: ***Université de Goma***, colloquially dem denote am by ein acronym **UNIGOM**) be public university strategically dey situate insyd Goma, within de North Kivu Province of de eastern region of de Democratic Republic of the Congo (DRC). Na dem establish UNIGOM insyd 1993 as de Centre Universitaire du Nord-Kivu (CUNK) wey later dem elevate am to university status insyd 2005. E dey offer education primarily insyd French den dey aim make dem provide quality education, conduct research, den serve de community. De university ein rector be Muhindo Mughanda.

## History

Na dem found UNIGOM for 17 June 1993, as de Centre Universitaire du Nord-Kivu (CUNK) by de Zairean government under Presido Mobutu Sese Seko via Ministerial Decision No. ESU/CABMIN/066/93 wey e cam turn Centre Universitaire Extension de Goma (CUEG) insyd 1996. Na ein primary mandate be make e disseminate governmental initiatives den inaugurate scholarly initiatives insyd de North Kivu Province.

Initially, na dem supervise UNIGOM by de University of Kisangani wey den embark for quest make e fulfill ein distinct objectives, wey dey encompass de procurement of premises for administrative den academic functions, as well as de identification of suitable human resources. For 15 October 2005, subsequent to phases of development den expansion, de institution attain university status thru Ministerial decree n°055/MINESU/CABMIN/RS/2005. Dis transformative decree herald de inception of de University of Goma, wich accentuate ein autonomy den augment ein role insyd higher education across de region.

## Campuses

UNIGOM get three campuses dem strategically dey situate within de city of Goma:

* **Central Campus:** dey locate within de premises of de former boarding school of de Goma Institute.
* **Campus du Lac:** dem position for close proximity go de Cap Kivu Hotel.
* **Hospital Campus:** dey operate within de buildings of de Goma General Reference Hospital, de Hospital Campus dey underscore UNIGOM ein commitment to healthcare education den research.

## Faculties

UNIGOM dey offer diverse range of academic options den departments across various faculties, wey dey cater to de multidimensional educational needs of ein students:

* **Faculty of Medicine:** dis faculty dey provide education den training insyd de field of medicine.
* **Faculty of Legal Sciences:** plus specialization in Geology, dis faculty dey offer opportunities give research den practical applications for areas such as mineral exploration, environmental management, den geological hazards mitigation insyd.
* **Faculty of Law:** Within dis faculty, students fi specialize for various branches of law, wey dey include Public Internal den International Law, Private den Judicial Law, den Economic den Social Law.
* **Faculty of Agricultural Sciences:** dey focus for de study of agriculture den ein related sciences, dis faculty dey offer programs wey dey aim for make dem dey enhance agricultural productivity, sustainability, den innovation, dey address critical challenges insyd food security den rural development.
* **Faculty of Administrative den Political Social Sciences:** dis faculty dey encompass departments such as Sociology den International Relations, dey provide students plus insights into social dynamics, governance structures, den global affairs.
* **Faculty of Economics den Management:** dey offer specializations in Rural Economy, Public Economy, den Financial Management, dis faculty dey prepare students for careers insyd economic analysis, policy-making, den financial decision-making.
* **Faculty of Psychology den Educational Sciences:** dey focus for de study of human behavior, cognition, den learning processes, dis faculty dey train students insyd psychological theory den educational methodologies.

## References



## External links

* (insyd French) University of Goma's page at the Agence universitaire de la Francophonie
* Southern African University